माननीय मुख्यमंत्री श्री रघुवर दास ने गुरुवार को कहा कि खूब खेलो और इतना खेलो कि झारखण्ड का नाम देश-दुनिया में रौशन हो। अपने खेलों में कीर्तिमान ऐसे गढ़ो कि कोई भी पास ना पहुंच पाए। आप ही अपने प्रदर्शन से अपने कीर्तिमान को सुधारो। देश सबसे पहले है। मुख्यमंत्री 8वीं हॉकी इंडिया जूनियर राष्ट्रीय हॉकी चैम्पियनशि‍प-2018 की विजेता झारखण्ड बालिका टीम और कोलम्बो में हुए साउथ एशियन जूनियर एथलेटिक्स चैम्पियनशीप खेलों में स्वर्ण पदक की विजेता को संबोधित कर रहे थे।